The Legend of Zelda: A Link Between Worlds

The Legend of Zelda: A Link Between Worlds er et action-eventyrspill utviklet og utgitt av Nintendo til Nintendo 3DS. Det er det syttende spillet i The Legend of Zelda-serien og en åndelig oppfølger til SNES-spillet The Legend of Zelda: A Link to the Past fra 1991. Spillet ble annonsert i april 2013 og utgitt i Vesten i november 2013 og i Japan måneden etter.

Handlingen foregår i en periode etter hendelsene i A Link to the Past. Spilleren tar rollen som eventyreren Link, som skal gjenopprette fred i kongeriket Hyrule etter at den onde trollmannen Yuga tar prinsesse Zelda til fange og rømmer til den parallelle verdenen Lorule. Yuga ønsker å kidnappe sju utvalgte individer og bruke kreftene deres til å gjenopplive demonkongen Ganon. I løpet av eventyret mottar Link et magisk armbånd som lar han projisere seg selv inn i vegger som et todimensjonalt bilde. Dette gir Link tilgang til tidligere utilgjengelige områder og lar han reise mellom de to verdenene Hyrule og Lorule.

A Link Between Worlds fikk positiv mottakelse, blant annet for lydsporet, den åpne spillstrukturen og vanskelighetsgraden. Det solgte over 2,5 millioner kopier internasjonalt i løpet av fem måneder.

Fotnoter

Referanser

Eksterne lenker 
 

Action-eventyrspill
Nintendo 3DS-spill
A Link Between Worlds
Videospill utviklet av Nintendo
Videospill fra 2013
Videospill utviklet i Japan
Spike Video Game Awards-vinnere